b'\n_START_ARTICLE_\nIdrettsbladet\n_START_PARAGRAPH_\nIdrettsbladet er navnet p\xc3\xa5 minst en avis, eller tidsskrift utgitt i Oslo i f\xc3\xb8rste halvdel av 1900-tallet. Innholdet var preget av nyheter fra idrett i inn- og utland, samt presentasjon av idrettsprofiler._NEWLINE_I 1933 innstiftet Idrettsbladet idrettsutmerkelsen Gullmedaljen. Allerede \xc3\xa5ret etter, i 1934, overtok Morgenbladet utdelingen av medaljen, og endret navnet p\xc3\xa5 utmerkelsen til Morgenbladets gullmedalje. Det er ukjent av hvilken grunn, men trolig gikk Idrettsbladet inn dette \xc3\xa5ret. Utmerkelsen er siden ansett som en av Norges h\xc3\xb8yeste sportslige utmerkelser og heter i dag Aftenpostens gullmedalje._NEWLINE_Idrettsbladet er ogs\xc3\xa5 navnet p\xc3\xa5 et tidsskrift som utkom med 29 nummer i 1939. Om dette tidsskriftet utkom f\xc3\xb8r og etter 1939 er ikke kjent._NEWLINE_Arbeiderpartipolitiker og stortingsrepresentant Sverre Georg \xc3\x98sthagen var en periode journalist i Idrettsbladet_NEWLINE_I 1948 utkom Idrettsbladet med et eget olympianummer.  Dette er nok et annet tidsskrift, og navnet skal v\xc3\xa6re Idrettsbladet \xc2\xabInnsats\xc2\xbb.'